|  |
| --- |
| Det matematisk-naturvitenskapelige fakultet |

|  |  |
| --- | --- |
| Referanse | Dato |
| 2018/13509-GRE | 18.09.2019 |
|  |  |
|  | |

**Revidert studietilbud i energi - Tilbakemelding fra Institutt for fysikk og teknologi**

Institutt for fysikk og teknologi er positiv til å opprette et nytt program i energi som en erstatning for de ulike energiprogrammene vi har pr. i dag. Dagens studietilbud innenfor dette fagområdet er fragmenter og til dels utdatert, og vi tror at fakultetets utdanningstilbud innenfor energi vil bli betydelig styrket med denne omleggingen.

Våre merknader til arbeidsgruppens rapport følger under.

*Navn:*

Vi vil foreslå at det nye programmet bør hete Energiteknologi. Studieretningen som er kalt Energiteknologi i rapporten må da skifte navn, f.eks. til Sol- prosess- og sikkerhetsteknologi.

*Beskrivelse av Studieretning Energiteknologi:*

Dersom Elektronikk skal stå som en fordypningsretning under denne studieretningen må det også reflekteres i studieplanen.

*Studieretning Vind- og havenergi:*

Har vi nok kompetanse eller eventuelt planer for å styrke denne slik at vi ivaretar «havdelen» av denne retningen på en god nok måte? Det er generelt viktig at vi kan gi et godt tilbud i de fagfeltene som blir beskrevet i studieplanene.

*Angående emnesammensetning:*

Vi registrerer at vi vi kan få et kapasitetsproblem i emnet Phys 114, som er satt som obligatorisk emne for en studieretning og valgbart for en annen. I tillegg er dette kurset obligatorisk i havteknologi, medisinsk teknologi, visse retninger innen integrert lektorutdanning, og fysikk. Vi er enige i at Phys 114 er et sentralt emne i disse studieretningene, men samlet antall studenter gir oss utfordringer på gjennomføring av dette laboratoriekurset. Vil det kunne gis undervisning på ettermiddag/ kveld hvis det totale antall studenter overskrider maks kapasitet (ca. 90 plasser)?

*Beskrivelser av studieretningene:*

Vi antar at beskrivelser av studieretningene skal utvikles videre i forhold til hva som er kommet med så langt, og har derfor ingen ytterligere kommentar til beskrivelsene.

*Angående organisering av programmet:*

Vi er av den oppfatning at programmet bør legges administrativt til fakultetsnivået. Hvis dette ikke skulle være ønskelig vil IFT være godt egnet alternativ. IFT har i lang tid hatt en stor aktivitet i forskning og utdanning innenfor energi, og vil bli det mest sentrale instituttet i det nye programmet. Pr i dag har instituttet 9 faste vitenskapelige stillinger innen energi knyttet til to av studieretningene, og i tillegg 3 som delvis arbeider innen dette området. Vi har også en svært kompetent studiekonsulent med PhD grad innen energi.

Vennlig hilsen

Øyvind Frette

instituttleder Grete Kvamme Ersland

administrasjonssjef